Publication: Magyar Közlöny
Issue: MK-1998-42 (Year: 1998, Number: 42)
Era: 1990-2004
Section: Szabs. tv. egyes rendelkezéseinek alkotmányossági vizsgálata tárgyában hozott 63/1997. (XII. 11.) AB határozatában
Paragraph Index: 1050

Szabs. tv. egyes rendelkezéseinek alkotmányossági vizsgálata tárgyában hozott 63/1997. (XII. 11.) AB határozatában is. (ABH 1997, 367—368.) A szabálysértés intézményének e rendeltetésével összeegyeztethetetlen az, hogy a jogalkotó — valamely közjogi védelmet igénylő közérdek nélkül — önmagában a polgár jogi szerződésből eredő kötelezettség nem teljesítését szabálysértéssé nyilvánítsa. A Szabs. tv. 1. §-a az önkormányzat eredeti jogalkotó hatáskörére tekintettel ruházza fel a helyi önkormányzatot a jogellenes magatartás szabálysértéssé nyilvánításának jogával. A szabálysértés statuálásának joga az önkormányzat által alkotott jog érvényesítéséhez szükséges szankció megállapításának lehetőségét biztosítja a helyi önkormányzat számára. A helyi önkormányzatot — a Szabs. tv. 1. §-a alapján — szabálysértés statuálására megillető jogosítvány arra szolgál, hogy az önkormányzat az eredeti jogalkotási hatáskörében meghatározott közigazgatási jogi előírások és társadalmi együttélési szabályok megsértését szankcionálja. 1998/42. szám Mivel az önkormányzat rendelete nem lehet ellentétes magasabb színtű jogszabállyal, nem nyilváníthat szabálysértéssé a helyi önkormányzat olyan jogellenes magatartásokat, amelyek jogkövetkezményeit, szankcióit magasabb színtű jogszabály szabályozza. A tömegközlekedési szolgáltatások körében a szolgáltató és az utas közötti jogviszonyt törvény szabályozza. A

Source: https://magyarkozlony.hu/hivatalos-lapok/f65531640d9131f0f6c48806bea0f01115e27683/dokumentumok/1f46443b7e671282590abcb62e5b44b59c6dff84/letoltes